PATVIRTINTA

Kauno rajono savivaldybės tarybos

2024 m. kovo 28 d. sprendimu Nr.TS-127

**KAUNO R. EŽERĖLIO LOPŠELIO-DARŽELIO**

**2023 METŲ VEIKLOS ATASKAITA**

**VADOVO ŽODIS**

Kauno r. Ežerėlio lopšelio-darželio (toliau – darželis) strateginiame plane 2022–2024 m. numatytos prioritetinės veiklos kryptys: ugdymo proceso kokybės gerinimas ir saugumas darželyje, sveiko gyvenimo būdo formavimas.

Iškelti strateginiai ir 2023 m. veiklos plano tikslai įgyvendinti sėkmingai.

Darželis pripažintas sveikatą stiprinančia mokykla – formuojama ir tobulinama ugdytinių ir visos bendruomenės narių psichinė, fizinė, emocinė sveikata, plėtojamas suvokimas apie sveikos gyvensenos privalumus, ugdomi mokinių sveikos gyvensenos įgūdžiai.

Darželiui suteiktas Valstybinės maisto ir veterinarijos tarnybos „Viešojo maitinimo įmonės atitikties higienos reikalavimams“ aukščiausias įvertinimas – 5 balai (puodukai).

Suorganizuoti darželio darbuotojams BĮ visuomenės sveikatos biuro „Sveikatos žinių ir įgūdžių“ atestavimo programos mokymai.

Sudarytos turto trumpalaikės nuomos sutartys „Bricks 4 kidz“, „Šokio pasaulis“ – suteikia mokiniams papildomai ugdytis ir galimybę geriausiai mokytis per veiklą, kuri skatina vaikų smalsumą, kūrybiškumą ir tobulina kompetencijas.

Suorganizuota išvyka „Kačerginės kurorto istorija“ įstaigos bendruomenei ir Advento padėkos vakaras „Angelo sparnai“ įstaigos bendruomenei bei socialiniams partneriams.

**MOKYKLOS METINIO VEIKLOS PLANO ĮGYVENDINIMO ANALIZĖ**

|  |  |
| --- | --- |
| Tikslai, uždaviniai | Atlikti darbai, veiklos rezultatų kiekybiniai ir kokybiniai rodikliai |
| **1.Tikslas –** organizuoti šiuolaikišką ir kokybišką, į vaiką orientuotą ugdymąsi.**Tikslas įgyvendintas.** |
| 1.Uždavinys.Užtikrinti įtraukiojo ugdymo priemonių įgyvendinimą įvairių poreikių turintiems mokiniams. |  Įrengta nauja edukacinė erdvė – mini sensorinis kambarys.  Sudaryta darbo grupė įtraukiojo ugdymo priemonių užtikrinimo įgyvendinimui. Pedagogai dalijasi efektyviomis darbo formomis, būdais ir metodais įgyvendinant įtraukųjį ugdymą.  Įsigyta magnetinė lenta, aromatinis difuzorius, veiklos lenta, burbulų vamzdis, kamuoliukų baseinas, medinis šviesos stalas, „Tipi“ palapinė, permatomų geometrinių figūrų rinkinys, sėdmaišiai.  Įrengti trijose grupėse nusiraminimo kampeliai su „Tipi“ palapinėmis.  80 proc. pedagogų dalyvavo mokymuose apie įtraukųjį ugdymą. Metodiniuose renginiuose apie įtraukųjį ugdymą bendrai visos mokytojos praleido 150 valandų, vidutiniškai vienas mokytojas seminaruose praleido 16,7 val.  60 proc. pedagogų ir logopedas taiko naujus ugdymo metodus dirbant su SUP mokiniais. Teikiama individuali pagalba mokiniams pagerino ugdymo procesą.  30 proc. mokytojų padėjėjų, dirbančių su SUP mokiniais, patobulino kompetencijas.  |
| 2. Uždavinys.Gerinti ikimokyklinio ugdymo vaikų pasiekimus, taikant STEAM metodo elementus patirtinio ugdymo taikymui. | 88,9 proc. visų mokytojų dalyvavo kvalifikacijos tobulinimo seminaruose apie STEAM metodo ir patirtinio ugdymo taikymą. Darželio kieme įrengtas „Basų kojų“ pojūčių takas, skirtas mokymuisi pažinti pasaulį per įvairias jusles.  Ugdymo turinys praturtintas STEAM laboratorija „Šviesos ir garso eksperimentų rinkinys 4–7 metų amžiaus vaikams“ ir STEAM vidaus rinkiniu STEAM metodo taikymui, vabzdžių viešbučiu „Karalystė“ ir Meteorologine stotele su vėtrunge, skirti gamtos, tyrinėjimų, eksperimentinėms veikloms vesti. Sudarytos sąlygos plėtoti mokinių žaidybinei, patyriminei, kūrybinei, pažinimo veiklai.  80 proc. mokinių dalyvavo STEAM veiklose, kurios leido pajusti atradimo ir pažinimo jausmą. Organizuotos STEAM veiklos: „Rudens spalvų paveikslas“, „Eksperimentų diena“, „Mini daržas“, „Globokime paukštelius“, „Pastatykim sniego senį“, „Žiemos magija“, „Statau smėlio pilį“, „Auginu ir valgau“ ir kt. |
| 3. UždavinysSiekti sistemingos ir veiksmingos individualios vaikų veiklos pažangos siekiant optimalios raidos. |  75 proc. ugdytinių dalyvavo edukacinėse veiklose už įstaigos ribų – Ežerėlio kultūros centre, Ežerėlio girininkijoje, Ežerėlio pagrindinėje mokykloje, savivaldybės viešojoje bibliotekoje, Ežerėlio filiale, VDU botanikos sode. Ugdytiniai tobulinimo pažinimo, kultūrinę ir socialinę, emocinę ir sveikos gyvensenos kompetencijas.  100 proc. mokytojų savo ugdomojoje veikloje naudoja IT. Dviejų grupių ugdytiniai naudojasi skaitmenine ugdymo(si) priemone „Eduka“, kuri skirta šiuolaikiškam mokymui(si) ir individualiai ugdymo(si) pažangai. Įsigytas 1 interaktyvus ekranas ir 10 planšetinių kompiuterių, kurie ugdymo turinį darė patrauklesnį, įdomesnį ir įvairesnį. Mokiniai tobulina skaitmeninę kompetenciją, stiprinamas ugdymo patrauklumas.  100 proc. pedagogų vykdo kryptingą ir nuoseklų planavimą nukreiptą į ugdymo turinio individualizavimą ir vaiko poreikių tenkinimą. Mokytojai siekia kokybiško, inovatyvaus ir į mokinį orientuoto ugdymo proceso, kuris orientuojasi į mokinio raidą. Elektroniniame dienyne ,,Mūsų darželis“ fiksuojamas priešmokyklinės ir ikimokyklinių grupių formuojamasis vertinimas. |
| **2. Tikslas** – plėtoti bendruomenės pozityviąją komunikaciją.**Tikslas įgyvendintas.** |
| 1. Uždavinys.Plėtoti mokytojų, vadovų ir kitų specialistų gerosios patirties sklaidą bendruomenėje. |  Mėnesiniuose planuose buvo skelbiama tema ,,Kolega-kolegai“. 100 proc. mokytojų ne mažiau kaip du kartus vykdė kolegialų veiklų stebėjimą. Dalijosi gerąja patirtimi, žinomais metodais, bendraudami ir bendradarbiaudami stiprino savo kompetencijas.  Siekiant geresnių ugdymo(si) rezultatų, vykdyta pedagogų ugdymo priežiūra ir analizė. Vadovai stebėjo 20 mokytojų veiklų; kiekvienam mokytojui vidutiniškai teko 2,2 stebėtos veiklos.  100 proc. mokytojų dalyvavo bent vienoje metodinėje dienoje už įstaigos ribų (Ežerėlio pagrindinė mokykla, Garliavos lopšelis-darželis „Uosiukas“, Garliavos lopšelis-darželis „Eglutė“; Noreikiškių lopšelis-darželis „Ąžuolėlis“).  Vykdytas bendradarbiavimas tarp Ežerėlio pagrindinės mokyklos ir darželio mokytojų, stiprinant bendruomenės narių sąveiką ir tobulinant kompetencijas. Įsigyta pedagogams kvalifikacijos tobulinimo programos Pedagogas.lt mokymai. Pedagogai tobulino bendrąsias ir didaktines kompetencijas. |
| 2. Uždavinys.Skatinti tėvų įsitraukimą į šventes, kultūrinius renginius, parodas, edukacijas, specialistų konsultacijas ir kt. | Tęsiamas projektas „Tėvai lyderiai“, per 2023 m. darželyje tėvai apsilankė 19 kartų, mokiniai turėjo galimybę susipažinti su skirtingomis kultūromis, kalbomis, profesijomis. Vidutiniškai kiekvienoje grupėje tėvai apsilankė 3,8 karto.  Suorganizuoti šeši bendruomenės sutelktumo renginiai ir keturi projektai: „Žemės diena“, „Vaikų Velykėlės“, ,,Šeimų šventė“, „Aš ir Senelis“, „Bendruomenės žygis“, ,,Kalėdų belaukiant“, „Globokime paukštelius“, „Gamtos spalvų paveikslas“, „Tolerancijos žibintas“, „Pastatykim sniego senį“. Renginiuose dalyvavo ne mažiau 60 proc. tėvų.  Renginiai, kuriuose nedalyvavo tėvai, buvo fiksuojami vaizdo priemonėmis ir pateikti tėvams IT priemonėmis.  Organizuotas vienas visuotinis tėvų (globėjų) susirinkimas, kuriame dalyvavo 44 proc. visų tėvų; Suorganizuoti 2 nuotoliniai seminarai-paskaitos tėvams (globėjams), siekiamybė yra tėvų švietimas ir informavimas. Darželio grupėse 2–3 kartus per metus mokytojai organizuoja tėvų susirinkimus ir individualius pokalbius apie vaikų adaptaciją, pasiekimus. Elektroniniu dienynu ,,Mūsų darželis“ naudojasi 71,4 proc. tėvų. Sistema teikia papildomą bendravimą mokytojams ir tėvams patogiu laiku, palengvintas ir paspartintas informacijos prieinamumas.  Elektroniniame dienyne ,,Mūsų darželis“ teikiama informaciją apie vaikų veiklas, užsiėmimus, dienos ritmą, pasiekimus ir numatomas veiklas. Elektroninis dienynas padeda bendruomenei komunikuoti, siekti geresnio ugdymo(si) proceso organizavimo.  Visuomenės sveikatos specialistė ir logopedė nuolat bendrauja ir bendradarbiauja su tėvais, teikia jiems reikiamą informaciją atsižvelgdamos į kiekvieno vaiko poreikius. |
| 3. Uždavinys.Bendradarbiauti su socialiniais partneriais – Ežerėlio kultūros centru, Ežerėlio pagrindine mokykla, Ežerėlio biblioteka, Ežerėlio seniūnija ir kt. |  Darželis atnaujino bendradarbiavimo sutartis su Ežerėlio pagrindine mokykla ir Ežerėlio kultūros centru.  Bendradarbiaujama su šiais socialiniais partneriais: Ežerėlio pagrindine mokykla, savivaldybės viešąja biblioteka, Ežerėlio filialu ,,Gredent“ odontologijos klinika, Ežerėlio kultūros centru, VĮ Valstybinės miškų urėdijos Dubravos regioninio padalinio Ežerėlio girininkija, Lietuvos Policija (Kauno r. bendruomenės pareigūnai), Ežerėlio slaugos namais.  Bendradarbiaujant su socialiniais partneriais buvo įgyvendinta dvylika veiklų. Bendradarbiavimas su socialiniais partneriais leido praplėsti ugdymo(si) aplinkas, padidėjo galimybės vaikų socializacijai vietos bendruomenėje, pagerėjo bendravimo ir bendradarbiavimo mikroklimatas. |
| **3. Tikslas** – kurti saugią, sveiką judėjimo poreikius užtikrinančią aplinką.**Tikslas įgyvendintas.** |
| 1. Uždavinys.Stiprinti vaikų emocinę ir fizinę sveikatą, aktyvinant tėvų ir socialinių partnerių įsitraukimą į darželio veiklas. |  100 proc. vaikų dalyvauja rytinėse mankštose, žaidžia komandinius žaidimus, sportuoja. Darželis dalyvauja projektuose „Sveikata visus metus“, „Gamink su Sveikatiada“, „Futboliukas“.  Vaikų emocinei sveikatai lavinti organizuotos kultūrinės-pažintinės veiklos, įvairios edukacijos ir renginiai: „Emocinis intelektas“, Noriu žinoti, ką jaučiu“, „Mokyklos diena“, „Augintinių diena“, VDU ŽŪA teatro „Jovaras“ spektaklis vaikams „Trys katinai“, „Tolerancijos žibintai“.  Pagal socialinių emocinių įgūdžių programą „Kimochis“ skirtą ikimokyklinio, priešmokyklinio ir pradinio ugdymo amžiaus vaikams vyksta integruotos veiklos. Ugdytiniai mokomi geriau atpažinti, įvardinti, apibūdinti ir valdyti savo jausmus, emocijas. Įsigyti 5 žaislai ir 1 jausmų rinkinys „Kimochis“ programos įgyvendinimui.  Visose grupėse sukurti „Kimochis“ medžiai programos įgyvendinimui. |
| 2. Uždavinys. Organizuoti veiklas, kurios užtikrintų mokinių judėjimo poreikį ne tik kasdienėse veiklose, bet ir dalyvaujant įvairiuose projektuose, renginiuose. |  Parengta darželio 2023–2027 m. sveikatos stiprinimo programa „Augu sveikas“. Visuomenės sveikatos specialistė vykdo tokius sveikatos projektus, kaip ,,Burnos higiena“, ,,Sveikai sportuoju“, ,,Fizinis aktyvumas“ ir kt. Mokiniai nuolatos gerina savo fizinę sveikatą, yra mokomi apie sveikos gyvensenos naudą.  Organizuoti devyni renginiai skirti skatinti fiziniam aktyvumui: ,,Judėjimo savaitė“, ,,Tarptautinė diena be automobilio“, ,,Aitvaro diena“, ,,Burbulų diena“, ,,Batuto diena“, „Joga su Sveikatiada“, „Pingvinų diena“. Į 30 proc. renginių įtraukti socialiniai partneriai. Bendruomenės nariai ir ugdytiniai ne tik pagilino žinias apie fizinę sveikatą, tačiau praplėtė ir socialinę kompetenciją, ugdė bendravimo kultūros kompetencijas. |
| 3. Uždavinys. Tobulinti ir modernizuoti lauko bei klasių erdves, pagal poreikį įsigyti naujo inventoriaus. |  Įrengtas poilsio kambarys, metodinis kabinetas, sensorinis kambarys. Naujos darželio erdvės gerina bendrą darželio vaizdą, atliepia bendruomenės poreikius.  Visose grupėse įrengti sensoriniai kampeliai skirti mokinių nusiraminimui. 100 proc. mokinių susipažino su sensoriniais kampeliais ir naudoja juos pagal poreikį.  100 proc. atlikta lauko vaikų žaidimų įrangos patikra vaikų žaidimų aikštelėse. Įrengtas „Basų kojų“ pojūčių takas.  Perdažyti vienos grupės miegamasis kambarys ir vienos grupės bendroji erdvė.  Įsigyti nauji baldai: spintos dokumentams, kėdės renginių salei ir stalas su kėdėmis metodiniam kabinetui. Fasadinė pastato pusė apsodinta žydinčiais augalais grąžina bendrą lauko erdvę.  Grupės aprūpintos įvairiomis ugdymui reikalingomis priemonėmis, kanceliarinėmis priemonėmis. |

**VEIKLOS RODIKLIAI**

|  |  |
| --- | --- |
| Rodiklis | Mokykloje |
| Bendras mokinių skaičius | 79 |
| Iš jų: |  |
| Ikimokyklinio ugdymo mokiniai | 63 |
| Priešmokyklinio ugdymo mokiniai | 16 |
| Nepatenkintų prašymų skaičius (pirmu pasirinkimu) spalio 1 d. | 0 |
| Specialiųjų ugdymosi poreikių turinčių mokinių skaičius | 23 |
| Specialiųjų ugdymosi poreikių turinčių mokinių dalis (proc.) | 29,11 |
| Negalią turinčių mokinių dalis nuo mokinių, turinčių specialiųjų ugdymosi poreikių (išskyrus dėl išskirtinių gabumų), ugdomų integruotai mokykloje | 1 |
| Darbuotojai | Skirtų etatų skaičius | Užimtų etatų skaičius | Darbuotojų skaičius |
| Direktorius | 1,0 | 1,0 | 1 |
| Pavaduotojas ugdymui | 0,25 | 0,25 | 1 |
| Pavaduotojas ūkio reikalams (ūkvedys) | 0,5 | 0,5 | 1 |
| Ikimokyklinio ugdymo mokytojai | 6,8 | 6,8 | 6 |
| Priešmokyklinio ugdymo mokytojai | 1,7 | 1,7 | 2 |
| Meninio ugdymo mokytojai | 0,6 | 0,6 | 1 |
| Nepedagoginiai darbuotojai  | 11,5 | 11,5 | 15 |
| Mokytojų, dirbančių pilnu (ir didesniu) etatu, dalis (proc.) | 88,88 |
| Aukštos kvalifikacijos mokytojų (metodininkų ir ekspertų) skaičius | 0 |
| Aukštos kvalifikacijos mokytojų (metodininkų ir ekspertų) dalis (proc.) | 0 |
| KOMENTARAS *(apie personalą)*Dauguma darbuotojų dirba pilnu etatu.Vienas pedagogas negali dirbti pilnu krūviu dėl sveikatos problemų. Trys nepedagoginiai darbuotojai, dirbantys nepilnu etatu, negali dirbti pilnu krūviu dėl asmeninių priežasčių. |
| Švietimo pagalbos specialistai | Skirtų etatų skaičius | Užimtų etatų skaičius | Darbuotojų skaičius |
| Logopedas | 0,5 | 0,5 | 1 |
| Specialusis pedagogas | 0 | 0 | 0 |
| Psichologas  | 0 | 0 | 0 |
| Mokytojo padėjėjai spec. poreikių vaikams | 1,0 | 1,0 | 2 |
| KOMENTARAS *(apie švietimo pagalbos specialistus)* Remiantis Kauno r. pedagoginės psichologinės tarnybos rekomendacijomis, dėl pagalbos suteikimo ugdytiniams, turintiems įvairių specialių ugdymosi poreikių, labai reikalingas socialinio pedagogo ir (ar) psichologo etato krūvis darželyje. |
| Mokyklos mokymo lėšos (Eur) | 204300,00 |
| Mokyklos aplinkos lėšos (Eur) | 306922,00 |
| Mokymo lėšos, tenkančios vienam mokiniui (Eur) | 2586,07 |
| Aplinkos lėšos, tenkančios vienam mokiniui (Eur) | 3885,09 |
| Mokymo ir aplinkos lėšos, tenkančios vienam mokiniui (Eur) | 6471,16 |
| Specialiosios lėšos (tėvų įnašai edukacinėms erdvėms ir paramos lėšos) (Eur) | 6091,6 |
| Mokymo lėšos, panaudotos mokymo priemonėms įsigyti, tenkančios vienam mokiniui (Eur) | 24,79 |
| KOMENTARAS *(apie lėšas)*Visos lėšos panaudotos tikslingai. |

**PROBLEMOS IR JŲ SPRENDIMAI**

|  |  |  |  |
| --- | --- | --- | --- |
| Eil. Nr.  | Problema | Problemai spręsti taikytos priemonės | Jeigu neišspręsta, kokių tolesnių veiksmų bus imamasi |
| 1. | Senas, nerenovuotas pastatas.  | Suremontuotos dviejų grupių patalpos (miegamoji ir žaidimų erdvė), logopedo ir metodinis kabinetai.  | Pastato būklė atitinka higienos reikalavimus.Laukiama renovacija.  |
| 2. | Nudžiūvę medžiai | Darželio teritorijoje nukirsti du nudžiūvę medžiai | - |

**INFORMACIJA APIE VADOVAUJAMAS PAREIGAS EINANČIŲ ASMENŲ ATLYGINIMĄ PER ATASKAITINIUS METUS**

**Ežerėlio lopšelis-darželis**

Eur, ct

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pareigų (pareigybės) pavadinimas | Bazinis atlyginimas  | Priemokos | Priedai | Premijos | Kitos išmokos | Iš viso |
| 1 | 2 | 3 | 4 | 5 | 6 = 1 + 2 + 3 + 4 + 5 |
| 1. | Direktorius | 33926,14 | 877,18 | - | - | 474,88 | 35278,2 |
| 2. | Direktoriaus pavaduotojas ugdymui |  6441,32 | 360,47 | 134,29 | - |  249,6 |  7185,68 |

**Pastabos:**

1. Nurodomos sumos, neatskaičius mokesčių.

2. Jei buvo išmokėtos kitos išmokos, po lentele paaiškinama, kokio pobūdžio (už ką) išmokos buvo išmokėtos.

**Kitos išmokos** : kelionės išlaidų kompensavimas

––––––––––––––––––––